**Legea nr. 49/2013 pentru modificarea art. 12 din Legea nr. 288/2004 privind organizarea studiilor universitare, publicată în**[**Monitorul Oficial, Partea I, nr. 154 din 22.03.2013**](http://lege5.ro/MonitorOficial/monge2dembqgm/monitorul-oficial-partea-i-154-2013-22-03-2013)**(M.Of. 154/2013).**

Intrată în vigoare la 25 martie 2013.

Parlamentul României adoptă prezenta lege.

Articol unic. -

[**Articolul 12**](http://lege5.ro/Gratuit/gu3dqnru/legea-288-2004-lege-privind-organizarea-studiilor-universitare?pid=2169176#p-2169176) din Legea nr. 288/2004 privind organizarea studiilor universitare, publicată în Monitorul Oficial al României, Partea I, nr. 614 din 7 iulie 2004, cu modificările şi completările ulterioare, se modifică şi va avea următorul cuprins:

” Art. 12. -

Studiile universitare de doctorat au, de regulă, o durată de 3 ani. În situaţii speciale, când tematica abordată necesită o perioadă mai mare de studiu sau experimentare, durata poate fi prelungită cu 1-2 ani, cu aprobarea senatului universitar, la propunerea conducătorului de doctorat. Susţinerea tezei de doctorat se poate face în termen de maximum 4 ani de la terminarea studiilor universitare de doctorat, cu acordul senatului universitar şi al conducătorului de doctorat.”

Această lege a fost adoptată de Parlamentul României, cu respectarea prevederilor articolului 75 şi ale articolului 76 alineatul (1) din Constituţia României, republicată.

PREŞEDINTELE CAMEREI DEPUTAŢILOR

VALERIU-ŞTEFAN ZGONEA

p. PREŞEDINTELE SENATULUI,

CRISTIAN-SORIN DUMITRESCU

Bucureşti, 14 martie 2013.

Nr. 49.